Спецыялісты ў сферы медыцынскага турызму заўважаюць, што для курса аздараўленчых працэдур мала бязвізавых пяці дзён. «Але пашырэнне калідора бязвізу актуальнае толькі для нізкацанавой катэгорыі паслуг. Для тых, хто едзе па высокакваліфікаваную медыцынскую дапамогу, кошт візы не будзе мець значэння. І ўсё роўна недастаткова ведаюць пра нас, як вынік — недастаткова давяраюць. Пры ўсіх іншых плюсах выбар зробяць на карысць таго ж Ірана, які славіцца сваёй медыцынай», — лічыць эканаміст.